Holešow. Přichodny tydźeń budźe zwjazkowa dróha B 96 mjez wotbóčkomaj do Holešowa a Šešowa wjacore dny dospołnje zawrjena. Kaž Budyski krajnoradny zarjad zdźěli, chcedźa na wjace hač kilometraj dołhim wotrězku wot póndźele, 15., hač do pjatka, 19. junija, jězdnju z nowej asfaltowej worštu pokryć. Wokołopuć powjedźe w tym času přez Njeswačidło, Šešow a Nižu Wjes do Rakec.
Zarjadaj zaso přistupnej
Budyšin. Při-, pře- a wotzjewjenja móža wobydlerjo města Budyšina po terminowym dorěčenju nětko zaso direktnje we wobydlerskej přizjewjerni resp. na stawnistwje wobstarać. We wobłuku sukelnicy na Nutřkownej Lawskej stej wobaj zarjadaj přećahnyłoj, a to na 2. poschod. Wopytowarjo móža lift wužiwać. Štóž ma w sukelnicy něšto wobstarać, njech wobkedźbuje, zo maš tam škit za hubu a nós nosyć. Najebać terminowe dorěčenje proša wobydlerjow wo zrozumjenje, dyrbja-li w přizjewjerni abo na stawnistwje raz čakać.
Wopyt nachwataja
szl_Latn zul_Latn szl_Latn est_Latn